दि सेन्टिनेल खौरांलाइजों जानाय मुगा मुगि बुब्लियाव कश राजबंशी माहारियारि गौथुमनि गाहाइ नेहाथारि (General Secretary) बिश्वजित राय बिथाङा बुङो दि भारत उदांस्रिनि आगोलनि समनिफ्राइनो कश राजबंशी माहारिया खुंथाइ गोहोयाव जिरायनाय सोरखारनिफ्राय समाजारि, राजखान्थियारि मोनथाय आरो रांखान्थियारि नासयनाय आरो हारिमुवारि बिथिङाव अरायबो बिमा बाथुलनि मेगनजों नायफैदों, लोगोसे दानि सोरखारनि मासियाव गाखोनाय दोलोआ बिसायख'रि फोसावदिंनाय जथुम हाबाफारियाव बायदि बायदि गोसो मुहिथाव राजखान्थियारि स्ल'गानजों खम समसिमानि गेजेरावनो दिन्दां जानानै थानांनाय जेंना जेंगोनाखौ सुस्रांनाय एबा बोखारनायनि खोथा होदोंमोन, नाथाय दासिम हालागै जेंनाया अरायबो जेंना महरैनो थालांबाय जाफुंसार महर मोनासै होन्ना दुखुजों फोरमायना बुङो। आथिखालनि सम थासारिखौ बुजिनानै जोंनि हारिनि राजखान्थियारि इयुन रैखाथिनि सोंथिया सिखारदों होन्ना बुंथियो।